62021TJ0362_INF
Rozsudok Všeobecného súdu (deviata komora) zo 14. mája 2025 –Telly a Česká asociace satelitních operátorů/Komisia
(spojené veci T‑362/21 a T‑363/21)
„Žaloba o neplatnosť – Štátna pomoc – Digitálne terestriálne televízne vysielanie (DTT) – Predĺženie platnosti povolení na používanie frekvencií pridelených niektorým prevádzkovateľom na vysielanie DTT zo strany Českej republiky – Rozhodnutie, ktorým sa konštatuje neexistencia štátnej pomoci – Poskytovateľ televíznych služieb cez satelit a cez internet – Profesijné združenie – Aktívna legitimácia – Neexistencia osobnej dotknutosti – Akt, ktorý nie je regulačným aktom – Neprípustnosť“
1.
Súdne konanie – Vedľajšie účastníctvo – Oznámenie procesných dokumentov vedľajším účastníkom konania – Výnimka – Dôverné zaobchádzanie – Žiadosť o dôverné zaobchádzanie – Právomoc súdu Únie rozhodnúť o aspektoch žiadosti o dôverné zaobchádzanie, ktoré nie sú spochybnené – Zamietnutie žiadosti týkajúce sa niektorých z týchto aspektov – Podmienky – Informácie, ktoré nemôžu byť považované za tajné alebo dôverné – Informácie potrebné na pochopenie rozsudku verejnosťou
(Článok 15 ZFEÚ; Rokovací poriadok Všeobecného súdu, články 66, 66a a článok 144 ods. 2)
(pozri body 33 – 37)
2.
Žaloba o neplatnosť – Fyzické alebo právnické osoby – Aktívna legitimácia – Rozhodnutie Komisie konštatujúce neexistenciu štátnej pomoci bez začatia formálneho vyšetrovacieho konania – Žaloba profesijného združenia na ochranu a zastupovanie svojich členov – Žaloba podaná súbežne členom tohto združenia – Neexistencia možnosti, aby sa uvedené združenie dovolávalo individuálnej aktívnej legitimácie tohto člena
(Článok 263 štvrtý odsek ZFEÚ)
(pozri body 43 – 48)
3.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie konštatujúce neexistenciu štátnej pomoci bez začatia formálneho vyšetrovacieho konania – Žaloba príslušných strán v zmysle článku 108 ods. 2 ZFEÚ – Prípustnosť – Podmienky
[Článok 108 ods. 2 a 3 a článok 263 štvrtý odsek ZFEÚ; nariadenie Rady 2015/1589, článok 1 písm. h)]
(pozri body 52 – 56)
4.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Rozhodnutie Komisie konštatujúce neexistenciu štátnej pomoci bez začatia formálneho vyšetrovacieho konania – Žaloba príslušných strán v zmysle článku 108 ods. 2 ZFEÚ – Určenie predmetu žaloby – Žaloba smerujúca k ochrane procesných práv príslušných strán – Žalobné dôvody, ktoré možno uviesť – Súdne preskúmanie – Neidentifikovanie cieľa sledovaného žalobným dôvodom zo strany žalobcu – Neprípustnosť
(Článok 108 ods. 2 a článok 263 štvrtý odsek ZFEÚ)
(pozri body 64 – 70)
5.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Rozhodnutie Komisie konštatujúce zlučiteľnosť štátnej pomoci s vnútorným trhom bez začatia formálneho vyšetrovacieho konania – Žaloba konkurenčného podniku, ktorý preukazuje podstatný zásah do jeho postavenia na trhu – Prípustnosť – Povinnosť konkurenčného podniku presne definovať relevantný trh a porovnať situáciu všetkých konkurentov prítomných na tomto trhu s cieľom odlíšiť sa od nich – Neexistencia
(Článok 108 ods. 2 a 3, a článok 263 štvrtý odsek ZFEÚ)
(pozri body 84 – 86)
6.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Dôkazné bremeno zaťažujúce žalobcu – Rozsah
(Článok 263 štvrtý odsek ZFEÚ)
(pozri body 87 – 89)
7.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Rozhodnutie Komisie konštatujúce neexistenciu štátnej pomoci bez začatia formálneho vyšetrovacieho konania – Podnik, ktorý napáda dôvodnosť tohto rozhodnutia – Podnik, ktorý nepreukázal podstatný zásah do jeho postavenia na trhu – Neprípustnosť
(Článok 108 ods. 2 a 3, a článok 263 štvrtý odsek ZFEÚ)
(pozri body 90 – 103)
8.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Prekážka konania z dôvodu verejného záujmu – Povinnosť Súdneho dvora Únie preskúmať existenciu regulačného aktu, ktorý nezahŕňa vykonávacie opatrenia v zmysle článku 263 štvrtého odseku ZFEÚ
(Článok 263 štvrtý odsek ZFEÚ)
(pozri bod 109)
9.
Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Rozhodnutie Komisie o pomoci, ktorá nepredstavuje schému pomoci – Vylúčenie
(Článok 263 štvrtý odsek ZFEÚ)
(pozri body 105, 112 – 134)
Výrok
1.
Žaloby sa zamietajú ako neprípustné.
2.
Telly s. r. o. znáša svoje vlastné trovy konania a je povinná nahradiť trovy konania, ktoré vznikli Európskej komisii vo veci T‑362/21.
3.
Česká asociace satelitních operátorů z. s. znáša svoje vlastné trovy konania a je povinná nahradiť trovy konania, ktoré vznikli Komisii vo veci T‑363/21.
4.
Česká republika znáša svoje vlastné trovy konania.